polyglot-tagger/wikipedia-language-snippets-filtered huggingface dataset:
రామచంద్రారెడ్డికి భారతి దేవితో వివాహం జరిగింది. భారతి దేవి తమ్ముడు ఆర్. సురేంద్రరెడ్డి నాలుగుసార్లు ఎంపీగా గెలిచాడు. రామచంద్రారెడ్డి-భారతి దేవి దంపతులకు రాధిక రెడ్డి, సరస్వతి రెడ్డి అనే ఇద్దరు కుమార్తెలు ఉన్నారు. రాధికారెడ్డికి వీఆర్‌గా పేరుగాంచిన వెలకచెర్ల రాజగోపాల్ రెడ్డితో వివాహం జరిగింది. వి.ఆర్‌.రెడ్డి ఆంధ్రప్రదేశ్ కాంపోజిట్ స్టేట్ మాజీ అడ్వకేట్ జనరల్, బార్ కౌన్సిల్ ఆఫ్ ఇండియా చైర్మన్ గా, అదనపు సొలిసిటర్‌ జనరల్‌ ఆఫ్‌ ఇండియాగా పనిచేసి పదవీ విరమణ చేశాడు. మనవరాలు దీపికారెడ్డి, కూచిపూడి నృత్య కళాకారిణి, నాట్య గరువు. 2022లో తెలంగాణ రాష్ట్ర సంగీత నాటక అకాడమీ చైర్‌ప‌ర్స‌న్‌గా నియమించబడింది.
నూకల రామచంద్రారెడ్డి భారత స్వాతంత్ర్య నాయకుడు, తెలంగాణ ఉద్యమ నాయకుడు, రాజకీయ నాయకుడు. శాసనసభ్యుడిగా ఎన్నికై నాలుగుసార్లు కేబినెట్ మంత్రిగా పనిచేశాడు. భారత సంగ్రామ పోరాటంలో 1930లలో పూర్వపు హైదరాబాద్ రాష్ట్రంలో 'వందేమాతరం ఉద్యమం'లో కూడా చురుకుగా పాల్గొన్నాడు. తెలంగాణ ప్రాంతంలో వినోబా భావే స్థాపించిన భూదాన్ ఉద్యమంలో ప్రముఖ పాత్ర పోషించాడు. నిజమైన గాంధేయవాదిగా తన జీవితమంతా నియోజకవర్గాల సంక్షేమానికి అంకితం చేసి, లాంబాడా కమ్యూనిటీ హక్కులు, వారి అభివృద్ధి కోసం పోరాడాడు.
అతని జమండ్లపల్లి గ్రామంలో ప్రాధమిక పాఠశాలలో కొన్ని తరగతుల వరకు చదుకున్నాడు, తరువాత ఆర్‌బివిఆర్ రెడ్డి హాస్టల్‌లో బస చేస్తూ చాదర్‌ఘాట్ హైస్కూల్‌లో పాఠశాల విద్యను పొందాడు. ఉర్దూ మీడియంలో మెట్రిక్యులేషన్ చదివాడు. ఉస్మానియా విశ్వవిద్యాలయంలో చదువుతున్నప్పుడు వందేమాతరం ఉద్యమంలో చేరడంతో బహిష్కరణకి గురయ్యారు. దాందో జబల్పూర్ లోని రాబర్ట్సన్ కళాశాలలో తన గ్రాడ్యుయేషన్ పూర్తిచేశాడు.
నూకల రామచంద్రరెడ్డి 1919, జనవరి 11న రంగసాయి రెడ్డి - రుక్మిణి దేవి దంపతులకు తెలంగాణ రాష్ట్రం, మహబూబాబాదు జిల్లా, మహబూబాబాద్ మండలంలోని జమండ్లపల్లి గ్రామంలో జన్మించాడు. రామచంద్రారెడ్డికి ముగ్గురు సోదరులు, ఒక సోదరి. రామచంద్రారెడ్డి తమ్ముడు నూకల నరోత్తమ్ రెడ్డి ఉస్మానియా విశ్వవిద్యాలయ ఉప కులపతిగా, గోల్కొండ పత్రిక సంపాదకుడిగా పనిచేశాడు.
1964 నుండి 1967 వరకు కాసు బ్రహ్మానంద రెడ్డి మంత్రివర్గంలో రెవెన్యూ భూ సంస్కరణల మంత్రిగా కొనసాగాడు. 1965లో ఎన్‌టి రామారావుతో సహా తెలుగు సినీ పరిశ్రమ దిగ్గజాల సహాయంతో ఇండో-పాక్ యుద్ధంలో ఉన్న మన సాయుధ బలగాల కోసం నిధుల సేకరణకు నాయకత్వం వహించి, హైదరాబాదులో జరిగిన కార్యక్రమంలో అప్పటి ప్రధానమంత్రి లాల్ బహదూర్ శాస్త్రికి చెక్కును అందించాడు.
తెలుగు సినిమారంగం హైదరాబాదుకి తరలిరావాలన్న ఉద్దేశ్యంతో నందమూరి తారక రామారావుతో మాట్లాడి హైదరాబాద్‌లో ఫిల్మ్‌ స్టూడియో కట్టించడంలో ముఖ్యపాత్ర పోషించాడు. తెలంగాణ ప్రాంతానికి చెందిన 30 మంది ఎమ్మెల్యేలతో కలిసి తెలంగాణ యునైటెడ్‌ ఫ్రంట్‌ను ఏర్పాటుచేశాడు. పివి నరసింహరావుకు గురువుగా అతని రాజకీయ ఎదుగుదలకు తోడ్పాడునిచ్చాడు.
హాకీ ఆట అంటే విపరీతమైన ఇష్టం ఉన్న రామచంద్రారెడ్డి, కళాశాల టీంకు కాప్టెన్ గా నేషనల్ గేమ్స్ లో కూడా పాల్గొన్నాడు. నిజాం ప్రభుత్వంలోని పౌర సరఫరాల శాఖలో సెక్రటరీ పదవిలో చేరాడు. కానీ, పేదలకు సేవ చేయాలనే భావంతో ఆరునెలల్లోనే ఆ ఉద్యోగాన్ని వదులుకున్నాడు.
1960లో మొదటిసారిగా దామోదరం సంజీవయ్య మంత్రివర్గంలో ఆయన ఆహార, వ్యవసాయం, కార్మిక, భూ సంస్కరణల మంత్రిగా చేరాడు. 1962లో నీలం సంజీవ రెడ్డి మంత్రివర్గంలో రెవెన్యూ, భూ సంస్కరణల మంత్రిగా చేరాడు.
అతను 1964 ఏప్రిల్ 27న పరిపాలనా సంస్కరణల కమిటీ చైర్మన్‌గా నియమితుడయ్యాడు. క్షేత్రస్థాయి అధికారులకు అధికారాల వికేంద్రీకరణకు వీలు కల్పించే వినూత్న చర్యలను సూచించడంలో కీలకపాత్ర పోషించాడు.
భారతదేశంలో రెండవ ప్రపంచ యుద్ధం తరువాత పారిశ్రామిక అభివృద్ధి కోసం గొప్ప సాంకేతిక సంస్థల ఏర్పాటు చేయాలి అని 1946లో వైస్రాయి కార్యనిర్వాహక మండలి మెంబరు సర్ జోగేంద్ర సింగ్ ఒక కమిటీని నియమించారు. నలిని రంజన్ సర్కార్ నేతృత్వంలోని 22 మంది సభ్యుల కమిటీ ఏర్పడింది. సర్కార్ కమిటీ తన మధ్యంతర నివేదికలో, భారతదేశంలో ఉన్నత సాంకేతిక సంస్థలను స్థాపించాలని నివేదిక ఇచ్చింది. మసాచుసెట్స్ ఇన్స్టిట్యూట్ ఆఫ్ టెక్నాలజీ అండ్ కన్సల్టింగ్ తో పాటు ఇల్లినాయిస్ విశ్వవిద్యాలయంలో ఉర్బానా - ఛాంపెయిన్ల అనుబంధతో ద్వితీయ సంస్థలతో పాటు దేశంలోని తూర్పు, పడమరలను ప్రాంతాలలో ఏర్పాటు చేయడానికి దేశాన్ని వేగంగా స్థాపించే నాలుగు వంతుల ప్రధాన సంస్థలను వెంటనే ఏర్పాటు చేయాలని నివేదిక కోరింది.
ఇండియన్ ఇన్‌స్టిట్యూట్ ఆఫ్ టెక్నాలజీ ఖరగ్‌పూర్ దీనిని పశ్చిమ బెంగాల్లోని ఖరగ్‌పూర్ లో భారత ప్రభుత్వం 1951లో స్థాపించింది. ఇది దేశంలోని మొదటి ఐఐటిలలో పబ్లిక్ టెక్నికల్ అండ్ రీసెర్చ్ విశ్వవిద్యాలయం ఇన్స్టిట్యూట్ ఆఫ్ నేషనల్ గుర్తింపుపొందిన యూనివర్సిటీ. భారత ప్రభుత్వం 2019 ఐఐటి ఖరగ్‌పూర్ కు ఇన్స్టిట్యూట్ ఆఫ్ ఎమినెన్స్ హోదాను కల్పించింది. భారతదేశనికి స్వతంత్రం వచ్చిన తరువాత దేశంలోని శాస్త్రవేత్తలుకు, ఇంజనీర్లకు శిక్షణ ఇవ్వడానికి ఐఐటి ఖరగ్‌పూర్ మొదట స్థాపించారు. ఐఐటి ఖరగ్‌పూర్ ప్రస్తుత విద్యార్థులు, పూర్వ విద్యార్థులు అనధికారికంగా కెజిపియన్లుగా పిలుస్తారు.
పశ్చిమ బెంగాల్‌లో అత్యధిక పరిశ్రమలు ఉన్నాయనే కారణంతో, అప్పటి పశ్చిమ బెంగాల్ ముఖ్యమంత్రి బిధాన్ చంద్ర రాయ్, జవహర్‌లాల్ నెహ్రూ ను ఒప్పించి పశ్చిమ బెంగాల్‌లో మొదటి సంస్థను స్థాపించారు. మొట్టమొదటి ఇండియన్ ఇన్స్టిట్యూట్ ఆఫ్ టెక్నాలజీ మే 1950 లో ఈస్ట్రన్ హయ్యర్ టెక్నికల్ ఇన్స్టిట్యూట్ గా స్థాపించబడింది. ఇది కలకత్తాలోని ఎస్ప్లానేడ్ ఈస్ట్‌లో ఉంది. సెప్టెంబర్ 1950 లో కోల్‌కతాకు నైరుతి దిశలో 120 కిలోమీటర్ల దూరంలో ఖరగ్‌పూర్‌లోని హిజ్లీలోని శాశ్వత ప్రాంగణానికి మార్చబడింది అప్పట్లో భారత స్వతంత్ర సమరయోధులను బందీలుగా ఉంచడానికి హిజ్లీని భారతదేశంలో బ్రిటిష్ వలస పాలనలో నిర్బంధ శిబిరంగా ఉపయోగించారు.
సా.శ. 1806 లో, గూర్ఖాలు, స్థానిక పర్వత ప్రాంత నాయకులూ సంయుక్తంగా రాజా సంసార్ చంద్ దళాలపై దాడి చేసి ఓడించారు. రాజా, తన కుటుంబంతో పాటు కాంగ్రా కోటలో ఆశ్రయం పొందాడు . గూర్ఖాలు కాంగ్రా కోటను ముట్టడించి, కాంగ్రా, మహల్ మొహ్రియన్ కోట మధ్య ఉన్న ప్రాంతాన్ని నిర్దాక్షిణ్యంగా దోచుకున్నారు. గ్రామాలను నాశనం చేశారు. కోట ముట్టడి మూడేళ్లపాటు కొనసాగింది. సా.శ. 1809 లో, సన్సార్ చంద్ కోరిక మేరకు లాహోర్ సిక్కు పాలకుడు రాజా రంజిత్ సింగ్ గూర్ఖాలతో యుద్ధం చేసి, వారిని ఓడించాడు. అందుకుగాను సంసార్ చంద్, కాంగ్రా కోటనూ 66 గ్రామాలనూ సిక్కులకు అప్పగించి భారీగా మూల్యం చెల్లించుకున్నాడు. రంజిత్ సింగ్ ఈ ప్రాంతాన్ని తన అధీనం లోకి తెచ్చుకుని, చంబా వద్ద ఒక దండును ఉంచాడు. కొండ రాజ్యాల నేతలు అతడికి కప్పం చెల్లించేలా చేసాడు. రంజిత్ సింగ్ కాంగ్రా పాలకుడు సంసార్ చంద్ కటోచ్తో సహా కొండ ప్రాంతాల నేతలను గద్దె దింపేసాడు. కాని చంబాను మాత్రం వదిలేసాడు. 1809 లో కటోచ్తో చర్చలలో చంబా మంత్రి నాథూ మధ్యవర్తిగా అతడికి అవసరమయ్యాడు. 1817 లో కాశ్మీర్‌లో శీతాకాలపు దండయాత్ర సందర్భంగా రంజిత్ సింగు తప్పించుకోవడానికి నాథూ తన గుర్రాన్ని ఇచ్చి సహాయం చేసాడు.
అయితే, సా.శ. 920 లో, భర్మౌర్ రాజు రాజా సాహిల్ వర్మ తన రాజధానిని బర్మౌర్ నుండి దిగువ రావి లోయలో మరింత కేంద్రస్థానంలో ఉన్న పీఠభూమికి మార్చి, ఆ నగరానికి చంపావతి అని పేరు పెట్టాడు. ఈ పరివర్తన ఖచ్చితంగా ఎలా జరిగిందనే దానిపై చంబా చరిత్రలో విభిన్న కథనాలున్నాయి. ఒక కథనంలో, చాలాకాలం పాటు సంతానలేమితో బాధ పడిన తరువాత, వర్మకు పది మంది కుమారులు, "చంపావతి" అనే కుమార్తె కలిగారు. లోయలో కొత్త రాజధాని పట్టణం నిర్మించాలని చంపావతి తండ్రిని కోరింది. అయితే రాజు, ఆధునిక చంబా పరిసరాల్లోని భూమిని అప్పటికే కణ్వ బ్రాహ్మణులకు దానమిచ్చినందున, రాజధానిని మార్చడానికి అడ్డంకులు ఏర్పడ్డాయి. కొత్త రాజధానికి కోసం వారు తమ భూమిని అప్పగిస్తే, బ్రాహ్మణ కుటుంబంలో జరిగే ప్రతి వివాహానికీ ఎనిమిది చక్లీ లను బహుమతిగా ఇస్తానని చెప్పి రాజు ఆ సమస్యను పరిష్కరించాడు. ఈ విధంగా పొందిన భూమిలో, కొత్త రాజధానిని నిర్మించి, తన కుమార్తె పేరిట చంపా అని పేరు పెట్టారు. కాలక్రమంలో ఇది "చంబా" అయింది.
చంబా పేరు రావడానికి సంబంధించిన మరొక కథనం ఇలా ఉంది. రాచకుమారి చంపా, ఒక ఆశ్రమాన్ని తరచూ సందర్శిస్తూ ఉండేది. రాజు, తన కుమార్తె శీలాన్ని అనుమానించి, ఒక రోజు ఆశ్రమానికి వెళ్తాడు. కాని ఆశ్చర్యకరంగా అక్కడ అతనికి తన కుమార్తె గానీ, సన్యాసి గానీ కనిపించలేదు. కుమార్తెపై అతని అనుమానాలు నిరాధారమైనవనీ, ఆమె నైతికతను అనుమానించినందుకు శిక్షగా ఆమెను శాశ్వతంగా అతని నుండి దూరం చేసినట్లూ అశరీరవాణి అతనికి చెబుతుంది రాజు, పశ్చాత్తాపంతో, తన పాపానికి ప్రాయశ్చిత్తంగా ఆ ఆశ్రమాన్ని ఒక గుడిగా మార్చి దాని చుట్టూ నగరాన్ని నిర్మించాడు. చంపావతి ఆలయం అనే ఈ గుడిలో నేటికీ రాజు కుమార్తెను దేవతగా పూజిస్తారు. సా.శ. 935 నుండి, ఏటా మింజార్ పండుగ లేదా ఉత్సవం జరుగుతూ ఉంది. ఇది బైసాఖి మొదటి రోజుతో మొదలై, 21 రోజులు జరుగుతుంది.
1845 లో, సిక్కు సైన్యం బ్రిటిష్ భూభాగంపై దాడి చేసింది. బ్రిటిష్ వారు సిక్కు సైన్యాన్ని ఓడించి, చంబాను దీనమైన స్థితిలోకి నెట్టారు. ఆ తరువాత జరిగిన చర్చలలో చంబా మంత్రి బాఘా, ముఖ్యమైన పాత్ర పోషించాడు. అతడి సలహా మేరకు చంబా రాజులు, బ్రిటిషు వారి ఆధిపత్యంలో, జమ్మూ కాశ్మీర్‌లో భాగంగా ఉండేందుకూ, అందుకు ప్రతిగా రూ .12 వేల వార్షికం పొందేందుకూ అంగీకరించారు. లాహోర్ ఒప్పందంపై 1846 లో సంతకం చేసారు. దీనిలో రాజాలు చంబా జిల్లా భూభాగాన్ని వదులుకోవడానికి అంగీకరించారు. అప్పటి నుండి, బ్రిటిషు వారితో సంబంధాలు స్నేహపూర్వకంగా ఉండేవి. బ్రిటిషు పాలనలో చంబా రాజులు, శ్రీ సింగ్, గోపాల్ సింగ్, షామ్ సింగ్, భూరి సింగ్, రామ్ సింగ్, లక్ష్మణ్ సింగ్ అందరూ బ్రిటిష్ సైనికాధికారులతో మంచి సంబంధాలు కలిగి ఉండేవారు.
చంబా ప్రాంతపు చరిత్ర క్రీ.పూ 2 వ శతాబ్దానికి చెందిన కొలియన్ తెగలకు నాటిదే అయినప్పటికీ, ఔపచారికంగా ఈ ప్రాంతపు పాలన సా.శ 500 లో మారూ రాజుతో మొదలైంది. అతడు చంబా పట్టణానికి 60 కి.మీ. దూరంలో ఉన్న భర్మూర్‌ను రాజధానిగా చేసుకుని ఈ ప్రాంతాన్ని పాలించాడు. సా.శ. 920 లో రాజా సాహిల్ వర్మ తన కుమార్తె చంపావతి కోరిక మేరకు రాజధానిని చంబాకు మార్చాడు . రాజు మారూ కాలం నుండి చివరికి 1948 ఏప్రిల్‌లో ఇండియన్ యూనియన్‌లో విలీనం అయ్యే వరకూ ఈ రాజవంశానికి చెందిన 67 మంది రాజులు చంబాను పరిపాలించారు .
బ్రిటిషు వారి హయాంలో చంబాలో అనేక ప్రగతిశీల సంస్కరణలు, పరిణామాలూ చోటు చేసుకున్నాయి. 1863 లో, చంబాలో మొదటి తపాలా కార్యాలయం స్థాపించారు. రోజువారీ మెయిల్ సేవ మొదలు పెట్టి, ఒక ప్రాథమిక పాఠశాల తెరిచారు. 1866 డిసెంబరులో, కాశ్మీర్ మెడికల్ మిషన్‌కు చెందిన డాక్టర్ ఎల్మ్స్లీ ఒక ఆసుపత్రిని ప్రారంభించారు. 1860 ల చివరలో కొల్రి, ఖాజియార్ ల మీదుగా డల్హౌసీకి రెండు కొత్త రహదారులను నిర్మించారు. 1870 నుండి 1873 వరకు పరిపాలించిన గోపాల్ సింగ్, పదవీ విరమణ చేసిన తరువాత, తన వేసవి నివాసంగా గ్రాండ్ జందరిఘాట్ ప్యాలెస్‌ను నిర్మించాడు.
పట్టణం, జిల్లా, పట్టణం ఉన్న లోయ - వీటన్నిటికీ చంబా అనే పేరే ఉంది. రావి నది, దాని ఉపనది అయిన సాల్ నదుల సంగమం వద్ద చంబా పట్టణం ఉంది. తూర్పు వైపు నేపథ్యంగా షా మాదర్ కొండ ఉంది. రావి నది తూర్పు-పడమర దిశలో ప్రవహిస్తూ లోతైన లోయలను ఏర్పరచింది. వసంత ఋతువులో, వేసవి నెలలలో మంచు కరగడం వలన నది ఉధృతంగా ప్రవహిస్తుంది. వరదలు వచ్చే ప్రమాదం ఉంది. 2005 జూలైలో నదికి వచ్చిన వరదల కారణంగా, జాతీయ జలవిద్యుత్ కార్పొరేషన్ వారి 300-మెగావాట్ల చమేరా విద్యుత్ కేంద్రంలో విద్యుత్ ఉత్పత్తిని ఆపేయవలసి వచ్చింది.
సా.శ. 500 ప్రాంతంలో కల్పగ్రామ నుండి వాయవ్య భారతదేశానికి వెళ్లిన మారూ అనే వ్యక్తితో రాజపుత్ర పాలకుల చరిత్ర మొదలైనట్లు చెబుతారు. అతను బుధాల్ నది లోయలో బ్రహ్మపుర అనే ప్రదేశంలో తన రాజధానిని స్థాపించాడు. తరువాత దానికి భర్మౌర్ అనే పేరు వచ్చింది. భర్మౌర్, నేటి చంబా పట్టణానికి తూర్పున 60 కి.మీ. దూరంలో ఉంది. మూడు వందల సంవత్సరాల పాటు రాజపుత్రులు భర్మౌర్‌ను రాజధానిగా చేసుకుని పరిపాలన సాగించారు.
చంబా చరిత్ర ప్రాచీనమైనది. చంబా జిల్లా చరిత్ర నుండి ఇది విడదీయరానిది. ఇక్కడి తొలి పాలకులు కోలియన్ తెగలకు చెందినవారు. క్రీస్తుపూర్వం 2 వ శతాబ్దంలో ఖశులు, ఆడుంబరులు ఈ ప్రాంతాన్ని పాలించారు. సా.శ. 4 వ శతాబ్దంలో గుప్తుల కాలంలో, ఠాకూర్లు, రాణాలూ పరిపాలించారు. 7 వ శతాబ్దం నుండి, గుర్జర ప్రతీహారులు లేదా రాజపుత్ర రాజవంశం అధికారంలోకి వచ్చింది.
ఈ పట్టణంలో అనేక దేవాలయాలు, రాజభవనాలూ ఉన్నాయి. ఇక్కడ "సుహి మాతా మేళా", "మింజార్ మేళా" అనే రెండు ప్రసిద్ధ జాతరలు జరుగుతాయి. ఈ జాతరల్లో అనేక రోజుల పాటు సంగీతం, నృత్యోత్సవాలు జరుగుతాయి. 17 వ, 19 వ శతాబ్దాల మధ్య ఉత్తర భారతదేశంలోని పర్వతీయ రాజ్యాల్లో ఉద్భవించిన పర్వతీయ చిత్రకళకు, ఇతర హస్తకళలూ, వస్త్రాలకూ చంబా బాగా ప్రసిద్ది చెందింది.
చంబా పట్టణం, చంబా జిల్లాకు ముఖ్య పట్టణం. నైఋతి, పశ్చిమాల్లో జమ్మూ కాశ్మీరు, ఉత్తరం, ఈశాన్యాల్లో లడఖ్, లాహౌల్ స్పితి, బారా బంఘాల్ లు, ఆగ్నేయంలో కాంగ్రా, దక్షిణాన పంజాబ్కు చెందిన పఠాన్‌కోట్ జిల్లాలు జిల్లాకు సరిహద్దులుగా ఉన్నాయి. దీని సగటు ఎత్తు 1,006 మీటర్లు.
చంబా హిమాచల్ ప్రదేశ్ లోని పట్టణం, చంబా జిల్లాకు ముఖ్య పట్టణం. ఇది రావి నది ఒడ్డున, సాల్ నది సంగమం వద్ద ఉంది. చంబియల్‌లు చంబా రాజ్యాన్ని పాలించేవారు చంబియళ్ళు తమ పేరు వెనుక వర్మ అనే ప్రత్యయాన్ని ఉపయోగిస్తారు.
ఇతని తండ్రి ఒ.వి.సుబ్రహ్మణ్యం సంగీత విద్వాంసుడు. ఇతడు మొదట తన తండ్రి వద్ద సంగీతం నేర్చుకున్నాడు. తరువాత టి.ఎం.త్యాగరాజన్ వద్ద శిక్షణ పొందాడు. లాల్గుడి జయరామన్ ఇతడు వృత్తిలో ఎదగడానికి సహాయపడ్డాడు. ఆకాశవాణి, దూరదర్శన్‌లలో ఎ- గ్రేడు కళాకారుడిగా ఇతడు అనేక కచేరీలను చేశాడు. ఇతడు చెన్నైలోని అన్ని పేరున్న సంగీతసభలతోపాటుగా దేశంలోని పలు ప్రాంతాలలో కార్యక్రమాలను చేశాడు. ఇతడి గాత్రానికి లాల్గుడి జయరామన్, ఎం.ఎస్.గోపాలకృష్ణన్, వి.వి.సుబ్రహ్మణ్యం వయోలిన్ వాద్యంతో, పాల్గాట్ మణి అయ్యర్, టి.కె.మూర్తి, పాల్గాట్ ఆర్.రఘు, కరైకుడి మణి, త్రిచి శంకరన్, ఉమయల్పురం కె.శివరామన్ మృదంగ వాద్యంతో, జి.హరిశంకర్ కంజీరతో, విక్కు వినాయకరం ఘటవాద్యంతో సహకారాన్ని అందించారు. ఇతడు అమెరికా, కెనెడా, ఆస్ట్రేలియా, సింగపూర్, మధ్య ఆసియా దేశాలు, మలేసియా, హాంగ్ కాంగ్, దక్షిణ ఆఫ్రికా, ఐరోపా దేశాలు వంటి అనేక దేశాలలో పర్యటించి అక్కడ సంగీత కచేరీలు చేశాడు. అన్నామలై విశ్వవిద్యాలయంలో లలితకళల విభాగానికి ఇతడు డీన్‌గా ఐదు సంవత్సరాలు పనిచేశాడు. ఎంతో మంది శిష్యులకు సంగీత శిక్షణను ఇచ్చాడు.
ఇస్లామిస్ట్ ఉగ్రవాద సంస్థ అల్-ఖైదా వ్యవస్థాపకుడు, దాని మొదటి నాయకుడు ఒసామా బిన్ లాడెన్ను పాకిస్తాన్లో 2011 మే 2 న స్థానిక సమయం అర్ధరాత్రి 1:00 తరువాత అమెరికా దేశపు నావల్ స్పెషల్ వార్ఫేర్ డెవలప్మెంట్ గ్రూప్ కు చెందిన నేవీ సీల్స్ సైనికులు సంహరించారు. ఈ బృందాన్ని లేదా సీల్ టీం సిక్స్ అని కూడా పిలుస్తారు. సిఐఎ నేతృత్వం వహించిన, ఆపరేషన్ ఆపరేషన్ నెప్ట్యూన్ స్పియర్ అనే పేరున్న ఈ ఆపరేషనులో సిఐఎ తో పాటు, దాడిలో పాల్గొన్న స్పెషల్ మిషన్ యూనిట్లతో సమన్వయం చేస్తూ జాయింట్ స్పెషల్ ఆపరేషన్స్ కమాండ్ కూడా పాల్గొంది. సీల్ టీమ్ సిక్స్‌తో పాటు, జెఎస్‌ఒసి కింద పాల్గొనే యూనిట్లలో 160 వ స్పెషల్ ఆపరేషన్స్ ఏవియేషన్ రెజిమెంట్ , సిఐఎ లోని స్పెషల్ యాక్టివిటీస్ డివిజన్ నుండి ఆపరేటర్లు ఉన్నారు. అమెరికాపై బిన్ లాడెన్ జరిపిన సెప్టెంబరు 11 దాడుల తరువాత, అతడి కోసం దాదాపు 10 సంవత్సరాల పాటు అమెరికా జరిపిన అన్వేషణ ఈ ఆపరేషనుతో ముగిసింది.
2010 ఆగస్టులో, పాకిస్తాన్ మాజీ ఇంటెలిజెన్స్ అధికారి ఒకరు, ఇస్లామాబాద్ ‌లోని అమెరికా రాయబార కార్యాలయ ముఖ్యాధికారిని సంప్రదించి, 25 మిలియన్ డాలర్లు ఇస్తే, దానికి బదులుగా బిన్ లాడెన్ ఉన్న స్థానాన్ని వెల్లడించడానికి ముందుకొచ్చారని అమెరికా విశ్రాంత సీనియర్ నిఘా అధికారి ఒకరు తెలిపారు. మరో ఇద్దరు అమెరికా నిఘా అధికారులు ఎన్బిసి న్యూస్‌తో మాట్లాడుతూ పై కథనాన్ని నిర్ధారించారు, గతంలో నిఘా విశ్లేషకుడు రేలిన్ హిల్‌హౌస్ కూడా ఇదే సంగతిని చెప్పాడు. పాకిస్తాన్ ఇంటెలిజెన్స్ సర్వీస్ ఐఎస్ఐ 2006 లోనే బిన్ లాడెన్‌ను కనుగొని, అప్పటినుండి పాకిస్తాన్ ఇంటెలిజెన్స్, సైనిక కేంద్రాల సమీపంలో గృహ నిర్బంధంలో ఉంచినట్లు పాకిస్తాన్ అధికారి అమెరికా నిఘా వర్గాలకు తెలియజేశారు. ఆ అధికారి పాలిగ్రాఫ్ పరీక్షలలో ఉత్తీర్ణత సాధించారు, తరువాత అమెరికా బిన్ లాడెన్ ఉన్న అబోటాబాద్ నివాసంపై స్థానికంగాను, ఉపగ్రహాల ద్వారానూ నిఘా ప్రారంభించింది.
ఒక అమెరికా అధికారి ప్రకారం, 2004 లో హసన్ ఘుల్ అనే ఖైదీ, అల్-కువైటీ అనే విశ్వసనీయ కొరియర్ మీద బిన్ లాడెన్ ఆధారపడ్డాడని వెల్లడించాడు. అల్-కువైటీకి బిన్ లాడెన్‌తో పాటు ఖలీద్ షేక్ మహ్మద్ తోటి, అతడి వారసుడు అబూ ఫరాజ్ అల్-లిబ్బి తోటీ సాన్నిహిత్యం ఉందని ఘుల్ చెప్పాడు. కొంతకాలంగా అల్-కువైటీ కనిపించడం లేదని కూడా ఘుల్ వెల్లడించాడు. ఇది, కువైటీ బిన్ లాడెన్‌తో ప్రయాణిస్తున్నట్లు అమెరికా అధికారులు అనుమానించడానికి దారితీసింది. ఘుల్ కథనాన్ని వివరించినపుడు, మహ్మద్ తన అసలు కథనానికే కట్టుబడి ఉన్నాడు. అబూ ఫరాజ్ అల్-లిబ్బి 2005 లో పట్టుబడ్డాడు. 2006 సెప్టెంబరులో అతన్ని గ్వాంటనామోకు పంపించారు. బిన్ లాడెన్ కొరియరు, మౌలావి అబ్దుల్-ఖాలిక్ జాన్ అనే వ్యక్తి అనీ అల్-కువైట్ గురించి తెలియదనీ అతడు సిఐఎకు చెప్పాడు. మొహమ్మద్, అల్-లిబ్బి ఇద్దరూ అల్-కువైటీ ప్రాముఖ్యతను తగ్గించినందున, అతను బిన్ లాడెన్ అంతర్గత వృత్తంలో భాగమై ఉంటాడని అధికారులు ఊహించారు.
ఈ ఆపరేషన్ "చంపడం లేదా పట్టుకునే మిషన్" అని ఇద్దరు అమెరికా అధికారులు అన్నారని అసోసియేటెడ్ ప్రెస్ ఆ సమయంలో రాసింది. ఎందుకంటే లొంగిపోవడానికి ప్రయత్నించే నిరాయుధులను అమెరికా చంపదు. కానీ, "ఆ గోడల వెనుక ఉన్నది ఎవరైనా గానీ, వారికి లొంగిపోయే ఉద్దేశం మాత్రం లేదని మొదటి నుండి స్పష్టమే". వైట్ హౌస్ తీవ్రవాద నిరోధక సలహాదారు జాన్ ఓ. బ్రెన్నన్ ఈ దాడి తరువాత ఇలా అన్నాడు: "బిన్ లాడెన్‌ను సజీవంగా పట్టుకెళ్లే అవకాశం మాకు ఉంటే, అతడి వలన ఎటువంటి ముప్పూ ఉండి ఉండకకపోతే, పాల్గొన్న వ్యక్తులు అతన్ని పట్టుకునేవాళ్ళే, అందుకు సిద్ధంగానే ఉన్నారు." సిఐఎ డైరెక్టర్ లియోన్ పనెట్టా న్యూస్‌అవర్‌లో ఇలా అన్నాడు: "ఇక్కడ చెప్పిన పని బిన్ లాడెన్‌ను చంపడం. . . . పోరాటపు నిబంధనల ప్రకారం, అతను చేతులు పైకెత్తి, లొంగిపోయి, తననుండి ముప్పేమీ లేదని తెలిసేలా చేసి ఉంటే, వారు అతనిని పట్టుకునేవారే. కానీ, అతన్ని చంపడానికి వారికి పూర్తి అధికారం ఉంది."
ఏప్రిల్ 28 న అడ్మిరల్ ముల్లెన్ తుది ప్రణాళికను ఎన్‌ఎస్‌సికి వివరించాడు. "పోరాడి బయట పడండి" అనే పరిస్థితికు అనుకూలంగా ఉండేలా, చినూక్ హెలికాప్టర్లను అదనపు దళాలతో సహా సమీపంలో సిద్ధంగా ఉంచాలి. సమావేశంలో పాల్గొన్న సలహాదారులలో ఎక్కువ భాగం ముందుకు సాగడానికే మద్దతు ఇచ్చారు. ఉపాధ్యక్షుడు బైడెన్ మాత్రమే దీనిని పూర్తిగా వ్యతిరేకించాడు. గేట్స్, డ్రోన్ క్షిపణి దాడి చెయ్యాలని వాదించాడు. కాని మరుసటి రోజున హెలికాప్టరు దాడి ప్రణాళికను సమర్ధించాడు. కొనసాగడానికి ఆదేశాలు ఇచ్చే ముందు అడ్మిరల్ మెక్‌రావెన్‌తో నేరుగా మాట్లాడాలనుకుంటున్నానని ఒబామా అన్నాడు. ఆఫ్ఘనిస్తాన్ చేరుకున్నాక, మిషన్‌ పట్ల ఆందోళన కలిగించే అంశాలు ఏమైనా కనిపించాయా అని అధ్యక్షుడు మెక్‌రావెన్‌ను అడిగాడు. జట్టు సిద్ధంగా ఉందని, తరువాతి కొన్ని రాత్రుల పాటు అబోటాబాద్‌పై వెన్నెల తక్కువగా ఉంటుంది, దాడి చేయడానికి పరిస్థితులు అనుకూలంగా ఉన్నాయనీ మెక్‌రావెన్ అతనికి చెప్పాడు.
2004 లో నిర్మించిన ఆ మూడంతస్థుల ఆవరణ ఒక ఇరుకైన మురికి రోడ్డు చివర ఉంది. ఉపగ్రహ ఛాయాచిత్రాల నుండి తయారైన గూగుల్ ఎర్త్ మ్యాపులను బట్టి ఈ ఆవరణ 2001 లో లేదని, 2005 లో కొత్త చిత్రాలు తీసే సమయానికి నిర్మించబడిందని చూపిస్తుంది. ఇది అబోటాబాద్ నగర కేంద్రానికి ఈశాన్యంగా 4 కి.మీ. దూరంలో ఉంది. అబోటాబాద్ పాకిస్తాన్ తూర్పు భాగంలో ఆఫ్ఘనిస్తాన్ సరిహద్దు నుండి సుమారు 160 కి.మీ. దూరంలో, భారత సరిహద్దు నుండి సుమారు 30 కి,.మీ. దూరంలో ఉంది. పాకిస్తాన్ మిలిటరీ అకాడమీ నుండి ఈ ఆవరణ నైరుతి దిశలో 1.3 కి.మీ. దూరంలో ఉంది. సమీపంలోని ఇళ్ల కంటే ఎనిమిది రెట్లు పెద్ద స్థలంలో ఉన్న ఈ ఆవరణ చుట్టూ 3.7 నుండి 5.5 మీటర్ల ఎత్తున్న కాంక్రీట్ గోడ, దానిపై ముళ్ళ కంచె ఉంది. దీనికి రెండు భద్రతా ద్వారాలు ఉన్నాయి. మూడవ అంతస్తు బాల్కనీలో 2.1 మీటర్ల ఎత్తైన పిట్టగోడ ఉంది. 1.93 మీటర్ల ఎత్తుండే బిన్ లాడెన్ బయటికి కనబడకుండా ఉండడానికి ఇది సరిపోతుంది.
అల్ ఖైదా మే నెలలో ఈ మరణాన్ని ధృవీకరించింది. 6 ఉగ్రవాద వెబ్‌సైట్లలో చేసిన పోస్టులలో, హత్యకు ప్రతీకారం తీర్చుకుంటామని ప్రతిజ్ఞ చేశారు. టెహ్రిక్-ఇ-తాలిబాన్ పాకిస్తాన్తో సహా ఇతర పాకిస్తాన్ మిలిటెంట్ సమూహాలు కూడా అమెరికా పైన, ఆపరేషన్ను నిరోధించనందుకు పాకిస్తాను పైనా ప్రతీకారం తీర్చుకుంటామని ప్రతిన చేసాయి. ఈ దాడికి 90% మంది అమెరికన్ ప్రజల మద్దతు ఉంది. ఐక్యరాజ్యసమితి, నాటో, ఐరోపా సమాఖ్య, పెద్ద సంఖ్యలో ప్రభుత్వాలు దీన్ని స్వాగతించాయి. కొందరు దీనిని ఖండించారు. మూడింట రెండు వంతుల మంది పాకిస్తానీయులు కూడా దీన్ని ఖండించారు. నిరాయుధమైనప్పటికీ అతన్ని సజీవంగా పట్టుకోకపోవడం వంటి చట్టపరమైన, నైతిక అంశాలను అమ్నెస్టీ ఇంటర్నేషనల్‌తో సహా ఇతరులు ప్రశ్నించారు. బిన్ లాడెన్ మరణానికి సంబంధించిన ఫోటోగ్రాఫిక్ లేదా డిఎన్ఎ ఆధారాలను ప్రజలకు విడుదల చేయకూడదని అమెరికా తీసుకున్న నిర్ణయం కూడా వివాదాస్పదమైంది.
2011 జనవరిలో సిఐఎ, జాయింట్ స్పెషల్ ఆపరేషన్స్ కమాండ్ కమాండర్ వైస్ అడ్మిరల్ విలియం హెచ్. మెక్‌రావెన్‌కు ఆవరణ గురించి వివరించింది. కమాండో దాడి చాలా సరళంగా ఉంటుందని మెక్‌రావెన్ అన్నాడు. కానీ పాకిస్తాన్ ప్రతిస్పందన ఎలా ఉంటుందోనని అతను ఆందోళన చెందాడు. అతను వర్జీనియా లాంగ్లీలోని సిఐఎ క్యాంపస్‌లో సిఐఎ బృందంతో కలిసి పనిచేయడానికి అమెరికా నావల్ స్పెషల్ వార్‌ఫేర్ డెవలప్‌మెంట్ గ్రూప్ నుండి ఒక కెప్టెన్‌ను నియమించాడు. "బ్రయాన్" అనే ఆ కెప్టెన్, లాంగ్లీ లోని సిఐఎ ఆఫీసులో, ప్రింటింగ్ ప్లాంట్‌లో ఒక కార్యాలయాన్ని ఏర్పాటు చేసుకుని, మరో ఆరుగురు అధికారులతో కలిసి ఈ దాడి ప్రణాళికను రచించడం మొదలుపెట్టాడు. ప్రభుత్వ న్యాయవాదులు దాడులకు ముందు ఎదురు కాగల చట్టపరమైన చిక్కులు, వాటిని ఎదుర్కొనే వికల్పాలనూ పరిశీలించారు.
ఆవరణ క్రింద భూ గృహం ఉండే అవకాశాన్ని సిఐఎ తోసిపుచ్చలేక పోయింది. ఒకవేళ అలాంటిది ఉంటే, దానిని నాశనం చేయడానికి 910 కిలోల గైడెన్స్ వ్యవస్థలతో కూడిన బాంబులు 32 దాకా అవసరమౌతాయి. అంత మందుగుండు సామాగ్రిని పేలిస్తే, విధ్వంస జరిగే పరిధి లోకి కనీసం మరొక ఇల్లు కూడా వస్తుంది. ఆవరణలో ఉన్న వారితో పాటు డజను మంది పౌరులు కూడా మరణిస్తారని అంచనా వేసారు. పైగా, బిన్ లాడెన్ చనిపోయాడని నిరూపించే సాక్ష్యాలు మిగిలవు. మార్చి 29 న జరిగిన తదుపరి భద్రతా మండలి సమావేశంలో ఈ సమాచారాన్ని సమర్పించినపుడు ఒబామా బాంబు ప్రణాళికను నిలిపివేశాడు. బదులుగా అతను హెలికాప్టరు దాడి కోసం ప్రణాళికను అభివృద్ధి చేయమని అడ్మిరల్ మెక్‌రావెన్‌ను ఆదేశించాడు. బిన్ లాడెన్, ఆవరణ లోని కూరగాయల తోటలో నడిచేటపుడు డ్రోన్‌తో చిన్న వ్యూహాత్మక అయుధాన్ని ప్రయోగించి చంపగల అవకాశాన్ని కూడా పరిశీలించారు.
2002 నాటికి, కున్యా అబూ అహ్మద్ అల్-కువైటి అనే అల్-ఖైదా కొరియర్ గురించి ధృవీకరించని వార్తలు విచారణాధికారులకు అందినట్లు అమెరికా అధికారి పేర్కొన్నారు. ఈ వార్తల్లో ఒకటి మొహమ్మద్ అల్-కహ్తానీ నుండి వచ్చింది.2002 నవంబరు 23, 2003 జనవరి 11 ల మధ్య 48 రోజుల పాటు నిరంతరాయంగా విచారించిన తరువాత అతడి నుండి ఈ సమాచారం బైటపడింది. ఈ కాలంలో ఏదో ఒక సమయంలో, అల్-ఖైదా అంతర్గత బృందంలో భాగమైన అబూ అహ్మద్ అల్-కువైట్ అని పిలువబడే వ్యక్తి గురించి అల్-కహ్తాని చెప్పాడు. తరువాత 2003 లో, అల్-ఖైదా ఆపరేషన్ చీఫ్ అని చెప్పబడ్డ ఖలీద్ షేక్ మొహమ్మద్ అనే వ్యక్తి తనకు అల్-కువైటీతో పరిచయం ఉందని, అయితే ఆ వ్యక్తి అల్-ఖైదాలో చురుకుగా లేడని చెప్పాడనీ ఒక అమెరికా అధికారి తెలిపారు.
లక్ష్యానికి పైన ఎగురుతూ ఉండగా, మొదటి హెలికాప్టరు సుడి గాలిలో చిక్కుకుంది. అనుకున్న దాని కంటే ఎక్కువగా ఉన్న గాలి ఉష్ణోగ్రత, ఎత్తైన ఆవరణ గోడలూ కలిసి బ్లేళ్ళు కిందికి తోస్తున్న గాలి పక్కలకు చెదరిపోకుండా అడ్డుకున్నాయి. దీంతో పరిస్థితి తీవ్రతర మైంది. హెలికాప్టరు తోక ఆవరణ గోడలలో ఒకదానిని రాసుకుని, తోకకు ఉండే రోటార్‌ దెబ్బతిని, హెలికాప్టరు బోల్తా పడబోయింది పైలట్ హెలికాప్టరు ముక్కును భూమికి అదిమి పెట్టి, బోల్తా పడకుండా కాపాడాడు.మృదువైన క్రాష్ ల్యాండింగ్‌లో హెలికాప్టరు లోని సీల్స్, సిబ్బంది, పైలట్లు ఎవరూ తీవ్రంగా గాయపడలేదు. రెండో హెలికాప్టరు ఆవరణ వెలుపల దిగింది. సీల్స్ గోడలు ఎక్కి లోపలికి వెళ్ళారు. గోడలు, తలుపులను పేలుడు పదార్థాలతో పేలుస్తూ సీల్స్, ఇంట్లోకి ప్రవేశించారు.
తమ మిషన్ ఖచ్చితమైన స్వభావం గురించి ఏమీ చెప్పకుండా ఈ బృందం చేత అమెరికా లోని రెండు ప్రదేశాలలో దాడికి రిహార్సల్స్ చేయించారు. ఏప్రిల్ 10 న నార్త్ కరోలినాలోని హార్వే పాయింట్ డిఫెన్స్ టెస్టింగ్ యాక్టివిటీ ఫెసిలిటీ వద్ద ఒకటి చేసింది. ఇక్కడ సరిగ్గా బిన్ లాడెన్ ఇంటి ఆవరణ పరిమాణం లోనే ఒక నమూనాను నిర్మించారు. రెండవ రిహార్సలు ఏప్రిల్ 18 న నెవాడాలో చేసారు. ఈ స్థానం సముద్ర మట్టం నుండి 1,200 మీటర్ల ఎత్తున ఉంది. హెలికాప్టర్లపై ఎత్తున ఉండే ప్రభావాలను పరీక్షించడానికి ఈ స్థానాన్ని ఎంచుకున్నారు. గొలుసు-లింక్ కంచెలను ఆవరణ గోడల లాగా ఉపయోగించారు. దీనివలన ఎత్తైన గోడల పైగా ఎగిరేటపుడు హెలికాప్టర్ల లిఫ్ట్ సామర్ధ్యాలపై ఉండే ప్రభావాల గురించి దాడిలో పాల్గొనేవారికి తెలియకుండా పోయింది.
న్యూయార్క్ టైమ్స్ ప్రకారం, ఈ దాడిలో మొత్తం "79 మంది కమాండోలు, ఒక కుక్క" పాల్గొన్నాయి. సైనిక కుక్క పేరు కైరో. అది బెల్జియన్ మాలినోయిస్ జాతికి చెందినది. ఒక నివేదిక ప్రకారం, "తప్పించుకోవడానికి ఎవరైనా ప్రయత్నించినా, పాకిస్తాన్ భద్రతా దళాలు వస్తూ ఉన్నా సీల్స్‌ను అప్రమత్తం చేయటానికి" ఆ కుక్కను నియమించారు. ఈ దాడిపై పాకిస్తాన్ దళాల స్పందనను అరికట్టడానికీ, ఆవరణలో ఉన్న రహస్య గదులు, తలుపులను గుర్తించడంలో సహాయపడటానికీ ఈ కుక్కను ఉపయోగించారు. మిషన్‌లోని అదనపు సిబ్బందిలో అనువాదకుడు, డాగ్ హ్యాండ్లర్, హెలికాప్టరు పైలట్లు, నిఘా సమాచార సేకర్తలు, ఆపరేషన్‌ను చూడటానికి అధిక వర్గీకృత హైపర్‌స్పెక్ట్రల్ ఇమేజర్‌లను ఉపయోగించే నావిగేటర్లు ఉన్నారు.
అమెరికా నిఘా వర్గాలు బిన్ లాడెన్ ఉనికిని ఎలా కనుక్కున్నాయో చేప్పే కథనాలు భిన్నంగా ఉంటాయి. ఈ ప్రక్రియ 2002 లో వెలికితీసిన సమాచారంతో ప్రారంభమైందని, సంవత్సరాల తరబడి చేసిన పరిశోధన ఫలితమే ఈ దాడి అని వైట్ హౌస్, సిఐఎ డైరెక్టర్ జాన్ బ్రెన్నాన్ పేర్కొన్నారు. ఈ కథనం ప్రకారం, 2010 సెప్టెంబరు నాటికి, ఈ ఆధారాలు అబోటాబాద్ లోని ఆవరణ లోకి వెళ్ళే కొరియరును అనుసరించాయి. ఇక్కడ అమెరికా నిశితమైన మల్టీప్లాట్‌ఫార్మ్ నిఘా ప్రారంభించింది. జర్నలిస్టు సేమౌర్ హెర్ష్, ఎన్బిసి న్యూస్ ప్రకారం, పాకిస్తానీ నిఘా అధికారి ఒకరు, బిన్ లాడెన్‌ నిర్బంధానికి సంబంధించిన వివరాలను పెద్ద మొత్తానికి అమెరికాకు అమ్మాడు.
వికల్పాలను సమీక్షించడానికి ఒబామా మార్చి 14 న జాతీయ భద్రతా మండలితో సమావేశమయ్యాడు; మిషన్ సంగతి బయట పడుతుందేమోనని అతను ఆందోళన చెందాడు. ఆపరేషన్ను త్వరత్వరగా చేసేయ్యాలని అనుకున్నాడు. ఆ కారణంగా అతను పాకిస్తానీయులతో కలిసి చెయ్యాలనే ఆలోచనను తోసిపుచ్చాడు. రక్షణ మంత్రి రాబర్ట్ గేట్స్ ఇతర సైనిక అధికారులు -అసలు బిన్ లాడెన్ ఆ ఆవరణలో ఉన్నాడా, ఇంత రిస్కు తీసుకుని కమాండో దాడి చెయ్యడం సరైన పనేనా అనే సందేహాన్ని వ్యక్తం చేశారు. సమావేశం ముగిసే సమయానికి అధ్యక్షుడు, బాంబు దాడుల వైపే మొగ్గు చూపుతున్నట్లు అనిపించింది. ఆ అవకాశాన్ని మరింతగా పరిశీలించే పనిని ఇద్దరు అమెరికా వైమానిక దళ అధికారులకు అప్పజెప్పారు.
ఆవరణపై నిఘా పెట్టి సమాచారాన్ని సేకరించడానికి సిఐఎ నాయకత్వం వహించింది. నేషనల్ సెక్యూరిటీ ఏజెన్సీ, నేషనల్ జియోస్పేషియల్-ఇంటెలిజెన్స్ ఏజెన్సీ , ఆఫీస్ ఆఫ్ డైరెక్టర్ ఆఫ్ నేషనల్ ఇంటెలిజెన్స్ , అమెరికా డిఫెన్స్ డిపార్ట్మెంటుతో సహా ఇతర అమెరికా ఏజెన్సీలు ఈ ఆపరేషన్లో కీలక పాత్రలు పోషించాయి. ఇంటెలిజెన్స్ సేకరణ ప్రయత్నం "ఎంత విస్తృతమైనది, ఖరీదైనదీ" అంటే డిసెంబరు లో సిఐఎ కాంగ్రెస్కు వెళ్లి, ఏజెన్సీ బడ్జెటు కేటాయింపుల్లో పదిలక్షల డాలర్లను పునఃకేటాయింపులు చేసేందుకు అధికారాన్ని పొందింది." అని అమెరికా అధికారులు ది వాషింగ్టన్ పోస్ట్కు చెప్పారు.
పాకిస్తాన్ మిలిటరీ నుండీ ఏ సవాలు రాక ముందే సీల్స్ అబోటాబాద్ వెళ్ళి పని పూర్తి చేసుకుని తిరిగి రావచ్చని ప్లానర్లు విశ్వసించారు. దాడిలో ఉపయోగించే హెలికాప్టర్లకు నిశ్శబ్దంగా పనిచేసే సామర్థ్యం, తక్కువ రాడార్ దృశ్యమానత కలిగి ఉండే సామర్థ్యాలున్నాయి. పాకిస్తానీయులను సన్నద్ధం చేయడానికి, శిక్షణ ఇవ్వడానికి అమెరికా సహాయం చేసినందున, వారి రక్షణ సామర్థ్యాల గురించి అమెరికాకు ముందే తెలుసు. 24 గంటలూ అమెరికా నిఘాలో ఉండేలా పాకిస్తాన్ సైనిక స్థావరంలో ఉంచే షరతుపై గతంలో అమెరికా పాకిస్తాన్‌కు ఎఫ్ -16 ఫైటింగ్ ఫాల్కన్‌లను సరఫరా చేసింది.
2011 మే 2 న జరిగిన దాడిలో కొరియరు, అతడి బంధువు చంపబడ్డారు. తరువాత, కొంతమంది స్థానికులు ఆ పురుషులను అర్షద్, తారెక్ ఖాన్ అనే పష్టూన్లుగా గుర్తించారు. అర్షద్ ఖాన్ వద్ద పాత, కంప్యూటరైజ్ చేయని పాకిస్తాన్ గుర్తింపు కార్డు ఉంది. అతడు వాయువ్య పాకిస్తాన్లోని చార్సద్దాకు సమీపంలో ఉన్న ఖాట్ కురునా అనే గ్రామానికి చెందిన వాడిగా దాన్నిబట్టి తెలిసింది. పాకిస్తాన్ అధికారులకు ఆ ప్రాంతంలో అర్షద్ ఖాన్ గురించి ఎటువంటి రికార్డూ కనబడలేదు. ఆ మనుషులు తప్పుడు గుర్తింపుతో నివసిస్తున్నారని అనుమానించారు.